મળતી માહિતી મુજબ સોમાલિયાનાં પાટનગર મોગાદિશુમાં દરિયા કાંઠે આવેલ એક જાણીતા રેસ્ટોરન્ટ ઉપર બૉંબ વિસ્ફોટ કરી ૧૯ લોકોની હત્યા કરી દેવાઈ. આ હુમલો આતંકવાદી સંગઠન અલશબાબનાં પાંચ આતંકવાદીઓએ કર્યો. સોમાલિયાનાં પોલીસ અધિકારી મોહમ્મદ અબ્દિરહમાને જણાવ્યું કે મૃતકોમાં બાળકો અને મહિલાઓ પણ છે. ગુરુવારે રાત્રે જયારે લોકો રેસ્ટોરન્ટમાં જમવા માટે બેઠા હતાં, ત્યારે જોરદાર વિસ્ફોટ થયો અને અચાનક બંદૂકધારીઓ રેસ્ટોરન્ટમાં ઘૂસી આવ્યાં.